CELEX: 62012CN0284
Language: el
Date: 2012-06-07 00:00:00
Title: Υπόθεση C-284/12: Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Koblenz (Γερμανία) στις 7 Ιουνίου 2012 — Deutsche Lufthansa AG κατά Flughafen Frankfurt-Hahn GmbH

8.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/4
            
         Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Koblenz (Γερμανία) στις 7 Ιουνίου 2012 — Deutsche Lufthansa AG κατά Flughafen Frankfurt-Hahn GmbH
   (Υπόθεση C-284/12)
   2012/C 273/05
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Koblenz
   
      Διάδικοι στην υπόθεση της κύριας δίκης
   
   
      Προσφεύγουσα και εκκαλούσα: Deutsche Lufthansa AG
   
      Καθής και εφεσίβλητη: Flughafen Frankfurt-Hahn GmbH
   
      Προδικαστικά ερωτήματα
   
   
               1)
            
            
               Δεσμεύει η εκτίμηση της Επιτροπής σχετικά με τον χαρακτηρισμό ενός μέτρου ως κρατικής ενισχύσεως, η οποία έχει εκτεθεί στην απόφαση περί κινήσεως της επίσημης διαδικασίας εξετάσεως κατά το άρθρο 107, παράγραφος 3, δεύτερη περίοδος, ΣΛΕΕ – απόφαση κατά της οποίας δεν έχει ασκηθεί προσφυγή– το εθνικό δικαστήριο το οποίο έχει επιληφθεί ένδικης διαφοράς με αντικείμενο την ανάκτηση παροχών που έχουν χορηγηθεί και την παράλειψη στο μέλλον της χορηγήσεως νέων παροχών;
            
         
               2)
            
            
               Στην περίπτωση που η απάντηση στο πρώτο ερώτημα είναι αρνητική:
               Πρέπει τα μέτρα δημόσιας επιχειρήσεως υπό την έννοια του άρθρου 2, στοιχείο β', σημείο i, της οδηγίας 2006/111/ΕΚ (1), η οποία είναι φορέας διαχειρίσεως αερολιμένα, να χαρακτηρίζονται, για τους σκοπούς εφαρμογής των διατάξεων περί κρατικών ενισχύσεων, ως επιλεκτικά μέτρα υπό την έννοια του άρθρου 107, παράγραφος 1, ΣΛΕΕ, απλώς και μόνο για τον λόγο ότι ευνοούν αποκλειστικά τους αερομεταφορείς που κάνουν χρήση του αερολιμένα αυτού;
            
         
               3)
            
            
               Στην περίπτωση που η απάντηση στο δεύτερο ερώτημα είναι αρνητική:
               
                           α)
                        
                        
                           Πρέπει να γίνει δεκτό ότι η προϋπόθεση του επιλεκτικού χαρακτήρα δεν πληρούται όταν η δημόσια επιχείρηση που είναι φορέας διαχειρίσεως του αερολιμένα εξασφαλίζει με διαφανή τρόπο σε όλους τους αερομεταφορείς οι οποίοι προτίθενται να κάνουν χρήση του αερολιμένα τους ίδιους όρους χρήσεως;
                        
                     
                           β)
                        
                        
                           Ισχύει το ίδιο και στην περίπτωση που ο φορέας διαχειρίσεως του αερολιμένα επιδιώκει την υλοποίηση ενός συγκεκριμένου επιχειρηματικού σχεδίου (εν προκειμένω τη συνεργασία με τους γνωστούς ως αερομεταφορείς χαμηλού κόστους –Low-cost-carriers) και οι όροι χρήσεως έχουν διαμορφωθεί με βάση τον συγκεκριμένο κύκλο πελατών, με αποτέλεσμα να μην είναι το ίδιο ελκυστικοί για όλους τους αερομεταφορείς;
                        
                     
                           γ)
                        
                        
                           Υφίσταται, εν πάση περιπτώσει, επιλεκτικό μέτρο όταν ο κύριος όγκος των επιβατών του αερολιμένα προέρχεται επί πολλά έτη από έναν μόνο αερομεταφορέα;
                        
                     
         
      (1)  Οδηγία 2006/111/ΕΚ της Επιτροπής, της 16ης Νοεμβρίου 2006, για τη διαφάνεια των χρηματοοικονομικών σχέσεων μεταξύ των κρατών μελών και των δημοσίων επιχειρήσεων καθώς και για τη χρηματοοικονομική διαφάνεια εντός ορισμένων επιχειρήσεων (ΕΕ L 318 σ. 17).